1 нче сыйныф өчен туган теленнән эш программасы

2018-2019 нче уку елы

**Аңлатма язуы.**

**1 сыйныф өчен туган телдән эш программасы яңа федераль дәүләт стандартлары таләпләрен истә тотып, түбәндәге документларга нигезләнеп төзелде**:

-Федеральный государственный образовательный стандарт начального общего образования

-- Татар телендә башлангыч гомуми белем бирү оешмалары өчен татар теленнән программа 1-4 нче сыйныфлар өчен. Мияссарова И.Х., Гарифуллина Ф.Ш., Казан “Мәгариф-Вакыт”, 2015**.**

-Основной образовательной программы начального общего образования МБОУ Среднетиганская СОШ Алексеевского муниципального района РТ

-Учебного плана МБОУ Среднетиганской СОШ Алексеевского муниципального района Республики Татарстан на 2018-2019 учебный год.

**Белем бирү түбәндәге дәреслекләргә нигезләнеп алып барыла:**

Әлифба: 1нче язу дәфтәре. РР.Шәмсетдинова, Ф.Ш.Гарифуллина, И.Х.Мияссарова.-Казан: “Мәгариф-Вакыт”нәшр.,2014.

Әлифба: 2 нче язу дәфтәре. РР.Шәмсетдинова, Ф.Ш.Гарифуллина, И.Х.Мияссарова.-Казан: “Мәгариф-Вакыт”нәшр.,2014.

Мияссарова И. Х., Харисова Ч.М., Татар теле. 1 сыйныф. Дәреслек. – К: Мәгариф/Вакыт, 2011;

**Эш программасы атнага 2 сәгать исәбеннән төзелде. Барысы 66 сәгать.**

**Максат:** укучыларны татар теленең график системасы төзелеше һәм функциясенең гомуми закончалыклары белән танышу нигезендә башлангыч уку һәм язуга өйрәтү.

**Бурычлар:**

**-**укучыларда ана телен өйрәнүгә кызыксыну, омтылыш, эзләнергә теләк уяту, үз милләтеңә, телеңә мәхәббәт тәрбияләү кебек уңай сыйфатлар булдыру;

-балаларга татар теленең төрле бүлекләре буенча белем бирү:

а) фонетика, лексика, грамматикага караган башлангыч мәгълүмат бирү;

б) телебезнең орфоэпиясе, лексикасы, грамматикасы, пунктуациясе буенча күнекмәләр булдыра башлау. Хәрефләрдән иҗекләр һәм сүзләр, сүзләрдән сүзтезмәләр һәм җөмләләр төзергә өйрәтү;

-укучыларны дөрес һәм матур итеп укырга, укыганның эчтәлеген сөйләргә, аерым темалар буенча әңгәмәләр кора белергә, аралашканда тел чараларыннан урынлы файдаланырга өйрәтү;

- телдән һәм язма сөйләм осталыгы һәм күнекмәләре булдыру;

- укучыларда татар мәдәниятенә караган мәгълүматлылыкны үстерү.

**Укыту темаларының эчтәлеге.**

|  |  |  |
| --- | --- | --- |
| **№** | **Эчтәлек** | **Сәг.саны** |
| 1 | Әзерлек чоры | 4 сәг |
| 2 | Төп чор | 38сәг |
| 3 | Алфавит | 1 сәг |
| 4 | Җөмлә | 2 сәг |
| 5 | Сүз төркемнәре | 3 сәг |
| 6 | Телдән һәм язма сөйләм | 2 сәг |
| 7 | Сузык аваз хәрефләре | 7 сәг |
| 8 | Иҗек. Сүзләрне юлдан-юлга күчерү | 1 сәг |
| 9 | Тартык аваз хәрефләре | 4 сәг |
| 10 | Уку елында өйрәнгәннәрне ныгыту | 4 сәг |
|  | **Барлыгы** | **66сәг** |

**Әзерлек чоры (4 сәг.)**

**Бүлекнең төп эчтәлеге:**

Язганда дөрес утыру һәм язу әсбапларын дөрес куллану кагыйдәләре белән танышу. Дәфтәр битләрендә ориентлашу, андагы сызыклар белән танышу. Язма хәрефләрнең өлге формалары белән танышу. Алгоритм буенча сызык элементлары язу. Бордюр-бизәкләр ясау процессында язма хәреф элементлары турында күзаллау тудыру.

**Эш формалары:** төркемдә һәм парларда.

**Укучыларның белемнәренә һәм күнекмәләренә таләпләр:**

Укучылар язганда дөрес утыру, язу әсбапларын дөрес куллану кагыйдәләрен, дәфтәр битендә ориентлаша, алгоритм буенча хәреф элементларын яза белергә тиешләр.

**Төп чор (38 сәг.)**

**Бүлекнең төп эчтәлеге:**

Дөрес утыру һәм язу әсбаплары дөрес куллану күнекмәләрен камилләштерү. Өлге элементларыннан язма хәрефләр төзү һәм анализлау. Балалар хәтерендә язма баш һәм юл хәрефләрнең төгәл күрмә-хәрәкәтле образларын формалаштыру. Язуда өч төрле (өске, урта, аскы) тоташтыру алымы белән танышу. Сүзнең аваз схемасын график формага үзгәртү һәм алга таба язма хәрефләр белән язу. Язма хәрефләр белән бирелгән иҗек, сүз, җөмлә үрнәкләрен уку, үрнәк буенча язу, укучыларның үз язуларының нәтиҗәләрен тикшерүләре.

**Эш формалары:** төркемдә һәм парларда, иҗади эшләр.

**Укучыларның белемнәренә һәм күнекмәләренә таләпләр:**

Укучылар язуда өч төрле тоташтыру алымын кулланып, үрнәк буенча иҗекләр, сүзләр, җөмләләр, сүзнең аваз схемасын график формага үзгәртеп, язма хәрефләр белән яза, үз язуларының нәтиҗәләрен тикшерә белергә тиешләр.

**Контроль төрләре:** парларда яки үз-үзеңне тикшерү, сүзлек диктанты.

**Мөстәкыйль эшләр:**биремле күчереп язу.

**Милли төбәк компоненты**: Татар халык мәкальләре, табышмаклар.

**Алфавит (1 сәг.)**

**Бүлекнең төп эчтәлеге:**

Хәрефләрне дөрес итеп уку (әйтү). Алфавиттагы хәрефләрнең урынын белү. Сүзлекләр төзүдә алфавитны белүнең әһәмиятен аңлау.

**Эш формалары:** экскурсия, төркемдә һәм парларда эшләү.

**Укучыларның белемнәренә һәм күнекмәләренә таләпләр:**

Укучылар татар алфавитындагы хәрефләрнең урыннарын һәм сүзләрне алфавит тәртибендә яза белергә тиешләр.

**Контроль төрләре:** парларда яки үз-үзеңне тикшерү.

**Мөстәкыйль эшләр:** дидактик биремнәр.

**Милли төбәк компоненты**: Татар алфавитындагы хәрефләрне, татар сүзләрен дөрес язу, якташ татар язучыларының һәм шагыйрьләренең китаплары белән танышу.

**Җөмлә (2 сәг.)**

**Бүлекнең төп эчтәлеге:**

Җөмлә турында беренче төшенчә белән таныштыру, андагы сүзләрнең һәрберсенең үз урыны булуын күзәтү. Төрле тавыш (интонация) белән әйтелгән җөмләләрдән соң куела торган тыныш билгеләре, аларны дөрес итеп кую. Телдән сөйләм белән язма сөйләмнең аермасын күрсәтү.

**Эш формалары:** төркемдә һәм парларда, иҗади эшләр.

**Укучыларның белемнәренә һәм күнекмәләренә таләпләр:**

Укучылар җөмләләрне, тыныш билгеләренә карап, дөрес интонация белән укый, телдән һәм язма сөйләмнең аермасын күрсәтә белергә тиешләр.

**Контроль төрләре:** парларда яки үз-үзеңне тикшерү.

**Мөстәкыйль эшләр:** биремле күчереп язу.

**Сүз төркемнәре. (3 сәг.)**

**Бүлекнең төп эчтәлеге:**

Предмет атамасын белдергән сүзләр – исемнәр белән таныштыру, сорауларын әйтү. Уртаклык һәм ялгызлык исемнәр һәм аларның язылышы. Ярдәмче сүзләр – бәйлекләр һәм бәйлек сүзләр белән танышу. Предметның билгесен белдергән сүзләр, эш-хәрәкәтне белдергән сүзләр белән таныштыру.

**Эш формалары:** төркемдә һәм парларда, индивидуаль.

**Укучыларның белемнәренә һәм күнекмәләренә таләпләр:**

Укучылар предметны, предметның билгесен, предметның эш-хәрәкәтен белдергән сүзләрне аера, ярдәмче сүзләрне таба, уртаклык һәм ялгызлык исемнәрнең язылышын белергә тиешләр.

**Контроль төрләре:** парларда яки үз-үзеңне тикшерү, сүзлек диктанты.

**Мөстәкыйль эшләр:** дидактик биремнәр.

**Милли төбәк компоненты**: Сүз турында татар халык мәкальләре.

**Телдән һәм язма сөйләм (2 сәг.)**

**Бүлекнең төп эчтәлеге:**

Телдән сөйләмнең үзенчәлекләре (интонация, сүз басымы). Язма сөйләм үзенчәлекләре (җөмлә башында, ялгызлык исемнәрдә баш хәреф). Әзер тексттан сүз, сүзтезмә һәм җөмләләрне дөрес итеп күчереп язу. Сөйләм күнекмәләре булдыру өстендә эшләү.

**Эш формалары:** төркемдә һәм парларда, иҗади эшләр.

**Укучыларның белемнәренә һәм күнекмәләренә таләпләр:**

Укучылар телдән һәм язма сөйләмнең үзенчәлекләрен, рәсем буенча җөмләләр һәм сөйләм төзи белергә тиешләр.

**Милли төбәк компоненты**: Тел турында татар халык мәкальләре.

**Сузык аваз хәрефләре (7 сәг.)**

**Бүлекнең төп эчтәлеге:**

Калын һәм нечкә сузыклар, аларны белдерә торган хәрефләрнең дөрес язылышы. Авазларның калынлыкта-нечкәлектә ярашуы. Рус теленнән кергән сүзләрдәге сузыкларның әйтелешендәге аерманы күрсәтү. Э-е, ө-е, о-ы, я, ю, е хәрефләренең дөрес язылышы кагыйдәләре.

**Эш формалары:** төркемдә, парларда, индивидуаль, иҗади эшләр.

**Укучыларның белемнәренә һәм күнекмәләренә таләпләр:**

Укучылар э-е, ө-е, о-ы, я, ю, е хәрефләренең сүзнең төрле урыннарында дөрес язылышын, рус теленнән кергән сүзләрне дөрес итеп укый, күчереп һәм ишетеп яза белергә тиешләр.

**Контроль төрләре:** парларда яки үз-үзеңне тикшерү, сүзлек диктанты.

**Мөстәкыйль эшләр:** биремле күчереп язу.

**Милли төбәк компоненты**: Туган якның гореф-гадәтләре.

**Иҗек. Сүзләрне юлдан-юлга күчерү (1 сәг.)**

**Бүлекнең төп эчтәлеге:**

Сүзләр иҗекләргә бүленә. Иҗекнең үзәген сузык аваз тәшкил итә. Сүзләрне юлдан-юлга күчерү иҗекләп башкарыла. ъ, ь, й хәрефләре булган сүзләрне иҗеккә бүлү һәм юлдан-юлга күчерү.

**Эш формалары:** төркемдә һәм парларда, индивидуаль.

**Укучыларның белемнәренә һәм күнекмәләренә таләпләр:**

Укучылар сүзләрне иҗекләргә һәм юлдан-юлга күчерү өчен бүлә белергә тиешләр.

**Контроль төрләре:** парларда яки үз-үзеңне тикшерү.

**Мөстәкыйль эшләр:** биремле күчереп язу.

**Милли төбәк компоненты**: Туган як табигате.

**Тартык аваз хәрефләре (4 сәг.)**

**Бүлекнең төп эчтәлеге:**

Яңгырау һәм саңгырау тартыклар, аларны белдерә торган хәрефләрнең дөрес язылышы. Парлы һәм парсыз яңгырау һәм саңгырау тартыклар. Й хәрефенең язылу урынын истә калдыру. В хәрефенең ике төрле сүзләрдә кулланылуы, рус сүзләрендә бу хәрефне уку. К, г хәрефләренең калын һәм нечкә сузыклар булган сүзләрдә төрлечә укылуы, ң хәрефенең сүз башында килә алмавы, аның баш хәрефе булмау кагыйдәләре.

**Эш формалары: төркемдә, парларда, индивидуаль.**

**Укучыларның белемнәренә һәм күнекмәләренә таләпләр:**

Укучылар яңгырау һәм саңгырау тартыкларны аера белергә, в хәрефе кергән сүзләрне дөрес укырга, калын һәм нечкә әйтелешле сүзләрдә к, г хәрефләрен дөрес әйтә белергә тиешләр.

**Контроль төрләре:** парларда яки үз-үзеңне тикшерү, сүзлек диктанты.

**Мөстәкыйль эшләр:** дидактик биремнәр.

**Милли төбәк компоненты**: Татар халкының милли бәйрәмнәре.

**Уку елында өйрәнгәннәрне ныгыту (4 сәг.)**

**Бүлекнең төп эчтәлеге:**

Дәреслек ахырындагы әкият геройлары биргән сораулар һәм биремнәрне үтәү. Контроль күчереп язу. Ел буена өйрәнгәннәрне кабатлау.

**Эш формалары:** төркемдә, парларда, индивидуаль, иҗади эшләр.

**Укучыларның белемнәренә һәм күнекмәләренә таләпләр:**

Укучылар җөмлә һәм җөмлә янында тыныш билгеләрен, предметны, билгене, эш-хәрәкәтне белдергән сүзләрне, юлдан-юлга күчерү кагыйдәләрен, сузык һәм тартык аваз хәрефләрен белергә тиешләр.

**Контроль төрләре:** контроль күчереп язу, парларда яки үз-үзеңне тикшерү.

**Мөстәкыйль эшләр:** дидактик биремнәр.

**Милли төбәк компоненты**: Татар халык әкиятләре.

**Универсаль уку гамәлләре формалаштыру**

***Танып белү универсаль уку гамәлләре:***

- дәреслектә ориентлаша белү;

- шартлы билгеләрнең телен белү;

- рәсем һәм схемалар нигезендә биремнәр үтәү;

- төп билгеләрне аерып алу нигезендә кагыйдә формалаштыру;

- алфавитта тамгаларның(хәрефләрнең) урнашу тәртибен белү ;

- материаль объектлар кулланып биремнәр үтәү;

- дәреслек һәм мөстәкыйль эш дәфтәрендәге мәгълүматлар белән эшли белү;

***Регулятив универсаль уку гамәлләре:***

-кагыйдәләрне, күрсәтмәләрне истә тотып гамәлләр кылу;

- гамәлләрне таләп ителгән вакытта башлау һәм тәмамлау;

- үз эшчәнлегеңне контрольгә алу, биремне үтәүнең дөреслеген тикшерү;

- тормыш тәҗрибәсен куллану;

- эшләнгән эшнең сыйфатын һәм дәрәҗәсен билгеләү.

***Шәхескә кагылышлы универсаль уку гамәлләре:***

- дәреслек геройларына, күршеңә ярдәм итүдә танып-белү инициативасы күрсәтү;

- үз уңышларың/уңышсызлыкларың турында фикер йөртү;

- үз мөмкинлекләреңне бәяләү;

- үз эшчәнлегенең нәтиҗәләрен яхшыртуга ихтыяҗ формалаштыру;

- мәгънә барлыкка китерү («Минем өчен моның нинди мәгънәсе һәм әһәмияте бар?» - дигән сорау кую)

***Коммуникатив универсаль уку гамәлләре:***

- тормыш тәҗрибәсен куллану;

- күршең белән хезмәттәшлек итү.

**Календарь - тематик планлаштыру**

|  |  |  |  |
| --- | --- | --- | --- |
| № | Тема | Дата | |
| п | ф |
| 1. | **ӘЗЕРЛЕК ЧОРЫ.**  Язу юлы белән танышу. |  |  |
| 2. | Бер яктан элмәкле туры сызык. Элмәкле туры сызык. |  |  |
| 3 | Хәреф элементлары. |  |  |
| 4. | Овал һәм ярымоваллардан торган хәреф элементлары язу. |  |  |
|  | **ӘЛИФБА ЧОРЫ.** |  |  |
| 5-6 | А,а, Ә,ә хәрефләрен язу. |  |  |
| 7 | Сузык [ы]авазы һәм ы,Ы хәрефләре. |  |  |
| 8 | Сузык(э) авазы э(е) хәрефләре. |  |  |
| 9 | Сузык (и) авазы  И,и хәрефләре. |  |  |
| 10. | У,у Үү хәрефләрен язу. |  |  |
| 11. | Сузык [о] авазы һәм о,О хәрефләре. |  |  |
| 12 | Сузык [ө] авазы һәм ө,Ө хәрефләре. (о)-о,ы. (ө) –ө,е кагыйдәсе. |  |  |
| 13. | Өйрәнгән хәрефләрне ныгыту. |  |  |
| 14. | Тартык,яңгырау [н] авазы . н,Н хәрефләре. |  |  |
| 15. | Тартык,яңгырау [л] авазы , л,Л хәрефләре. |  |  |
| 16. | Тартык, яңгырау [м]авазы, м,М хәрефләре. |  |  |
| 17 | Тартык, яңгырау [р] авазы ,  Р ,р хәрефләре. |  |  |
| 18. | Тартык, яңгырау [й] авазы һәм Й, й хәрефе. |  |  |
| 19. | Яңгырау, тартык [ң] авазы һәм ң хәрефе. |  |  |
| 20. | Сузык Я,я хәрефләре. |  |  |
| 21. | Сузык Ю,ю хәрефләрен язу. |  |  |
| 22. | Сузык Е е хәрефенең [йы] [йэ] авазын белдерүе. |  |  |
| 23. | Яңгырау тартык [д]авазы  һәм Д , д хәрефләре. |  |  |
| 24. | Саңгырау тартык [т] авазы ,  һәм Т,т хәрефләре. |  |  |
| 25. | Яңгырау тартык [з] авазы һәм һәм,З,з хәрефләрен язу. |  |  |
| 26. | Саңгырау тартык [с]авазы һәм һәм С,с хәрефләре. |  |  |
| 27. | Яңгырау тартык [гъ],[г] авазлары Г,г хәрефе |  |  |
| 28. | Саңгырау тартык [къ],[к] авазлары,К,к хәрефләрен язу. |  |  |
| 29 | Ирен-ирен [w] һәм ирен-теш [в] авазлары һәм В,в хәрефләре |  |  |
| 30. | Саңгырау тартык [ф] авазы,һәм Ф, ф хәрефләре. |  |  |
| 31. | Яңгырау тартык [б] авазы  һәм Б,б хәрефләрен язу. |  |  |
| 32 | Саңгырау тартык [п] авазы,  П ,п хәрефләре |  |  |
| 33. | Яңгырау тартык [ж] авазы , һәм Ж, ж хәрефләре. |  |  |
| 34. | Саңгырау тартык [ш] авазы ,  Ш , ш хәрефләре. |  |  |
| 35 | Яңгырау тартык [җ] авазы һәм җ,Җ хәрефләре. |  |  |
| 36 | Саңгырау тартык [ч] авазы,  Ч ,ч хәрефләре. |  |  |
| 37 | Өйрәнгән хәрефләрне ныгыту. |  |  |
| 38 | Саңгырау тартык [х] авазы  Х,х хәрефләре. |  |  |
| 39 | Саңгырау тартык [һ] авазы  һ,Һ хәрефләре. |  |  |
| 40 | Сузык (йо) авазы, Ё, ё хәрефләре |  |  |
| 41 | Саңгырау тартык (щ) ,(ц)авазы һәм Щ,щ, Ц, ц хәрефләре. |  |  |
| 42 | **Ь** ьбилгесе булган сүзләр язу. |  |  |
| 43 | Бирелгән сүзләрдән җөмләләр төзеп язу. Басмачадан күчерү. |  |  |
|  | **ТАТАР ТЕЛЕ.** |  |  |
| 44 | Китаплар ярдәм көтә.Алфавит. |  |  |
| 45 | Җөмлә.Җөмлә ахырында тыныш билгеләре. |  |  |
| 46 | Сүз төркемнәре. |  |  |
| 47 | Сүз төркемнәре. |  |  |
| 48 | Сүз төркемнәре. |  |  |
| 49 | Язма һәм телдән сөйләм серләре |  |  |
| 50 | Ялгызлык һәм уртаклык исемнәр. |  |  |
| 51 | Сузык аваз хәрефләре. |  |  |
| 52 | Иҗек .сүзләрне юлдан-юлга күчерү. |  |  |
| 53 | Тартык аваз хәрефләре. |  |  |
| 54 | Э-е хәрефләре |  |  |
| 55 | Ө-е хәрефләре |  |  |
| 56 | О-ы хәрефләре |  |  |
| 57 | Я хәрефе |  |  |
| 58 | Ю хәрефе |  |  |
| 59 | Е хәрефе |  |  |
| 60 | Й хәрефе |  |  |
| 61 | В хәрефе |  |  |
| 62 | К-Г хәрефләре |  |  |
| 63 | М.н.ң.хәрефләре |  |  |
| 64 | Кабатлау. |  |  |
| 65 | Контроль диктант. |  |  |
| 66 | Ел буе өйрәнгәннәрне кабатлау. |  |  |